CELEX: 32022D0404
Language: et
Date: 2022-03-03 00:00:00
Title: Komisjoni rakendusotsus (EL) 2022/404, 3. märts 2022, millega muudetakse rakendusotsust (EL) 2019/919 trossidega plokisüsteemi põhimõttel töötavaid rooliseadmeid käsitlevate harmoneeritud standardite osas (EMPs kohaldatav tekst)

10.3.2022   
               
               
                  ET
               
               
                  Euroopa Liidu Teataja
               
               
                  L 83/44
               
            
         KOMISJONI RAKENDUSOTSUS (EL) 2022/404,
         3. märts 2022,
         millega muudetakse rakendusotsust (EL) 2019/919 trossidega plokisüsteemi põhimõttel töötavaid rooliseadmeid käsitlevate harmoneeritud standardite osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2013/53/EL (2) artikliga 14 eeldatakse, et tooted, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja millele on osutatud direktiivi 2013/53/EL artikli 4 lõikes 1 ja sama direktiivi I lisas.
                  
               
                     (2)
                  
                  
                     Komisjon esitas rakendusotsusega C(2015) 8736 (3) Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada ja läbi vaadata direktiivi 2013/53/EL toetavad harmoneeritud standardid, milles käsitletakse direktiivi 2013/53/EL artikli 4 lõikes 1 ja kõnealuse direktiivi I lisas sätestatud olulisi nõudeid, mis on rangemad võrreldes Euroopa Parlamendi ja nõukogu direktiiviga 94/25/EÜ, (4) mis on kehtetuks tunnistatud.
                  
               
                     (3)
                  
                  
                     Rakendusotsusega C(2015) 8736 paluti CENil ja Cenelecil vaadata läbi ka standardid, mille viited avaldati komisjoni teatises 2015/C 087/01 (5).
                  
               
                     (4)
                  
                  
                     Rakendusotsuses C(2015) 8736 esitatud taotluse alusel vaatas CEN läbi harmoneeritud standardi EN ISO 8847:2017 „Väikelaevad. Rooliseade. Trossi- ja plokisüsteemid“, mille viide on avaldatud komisjoni teatises 2017/C 435/06 (6) ja mis asendas varasema harmoneeritud standardi EN ISO 8847:2004. Selle tulemusena võeti vastu harmoneeritud standard EN ISO 8847:2021.
                  
               
                     (5)
                  
                  
                     Komisjon analüüsis koos CENiga, kas CENi läbi vaadatud standardid vastavad rakendusotsuses C(2015) 8736 esitatud taotlusele.
                  
               
                     (6)
                  
                  
                     Standardis EN ISO 8847:2021 on esitatud jõuseadmega ja jõuseadmeta väikelaevade ning kuni 37 kW (kaasa arvatud) koguvõimsusega päramootoriga väikelaevade trossidega plokisüsteemi põhimõttel töötavate roolisüsteemide projekteerimise, paigaldamise ja katsetamise nõuded.
                  
               
                     (7)
                  
                  
                     Standard EN ISO 8847:2021 vastab nõuetele, mida see peaks täitma ja mis on sätestatud direktiivi 2013/53/EL artikli 4 lõikes 1 ning kõnealuse direktiivi I lisa A osas. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (8)
                  
                  
                     Standard EN ISO 8847:2021 asendab standardi EN ISO 8847:2017.
                  
               
                     (9)
                  
                  
                     Seepärast tuleb Euroopa Liidu Teatajast kustutada viide standardile EN ISO 8847:2017.
                  
               
                     (10)
                  
                  
                     Selleks et anda tootjatele piisavalt aega oma toodete kohandamiseks harmoneeritud standardi EN 8847:2017 läbivaadatud versiooniga, on vaja selle standardi viite kustutamine edasi lükata.
                  
               
                     (11)
                  
                  
                     Rakendusotsuse (EL) 2019/919 I lisas on loetletud viited direktiivi 2013/53/EL toetuseks koostatud harmoneeritud standarditele. Sellesse lisasse tuleks kanda viide harmoneeritud standardile EN ISO 8847:2021.
                  
               
                     (12)
                  
                  
                     Rakendusotsuse (EL) 2019/919 II lisas on loetletud viited direktiivi 2013/53/EL toetuseks koostatud harmoneeritud standarditele, mis kustutatakse Euroopa Liidu Teataja C-osast. Sellesse lisasse tuleks kanda viide harmoneeritud standardile EN 8847:2017.
                  
               
                     (13)
                  
                  
                     Seepärast tuleks rakendusotsust (EL) 2019/919 vastavalt muuta.
                  
               
                     (14)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/919 muudetakse järgmiselt:
            
                        (1)
                     
                     
                        I lisa muudetakse vastavalt käesoleva otsuse I lisale,
                     
                  
                        (2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 3. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90).
         
            (3)  Komisjoni 15. detsembri 2015. aasta rakendusotsus C(2015) 8736 Euroopa Parlamendi ja nõukogu 20. novembri 2013. aasta direktiivi 2013/53/EL (mis käsitleb väikelaevu ja jette ning millega tunnistatakse kehtetuks direktiiv 94/25/EÜ) toetava standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses väikelaevade ja jettidega.
         
            (4)  Euroopa Parlamendi ja nõukogu 16. juuni 1994. aasta direktiiv 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta (EÜT L 164, 30.6.1994, lk 15).
         
            (5)  Komisjoni teatis, mis on seotud Euroopa Parlamendi ja nõukogu 16. juuni 1994. aasta direktiivi 94/25/EÜ (väikelaevu käsitlevate liikmesriikide õigus- ja haldusnormide ühtlustamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 87, 13.3.2015, lk 1).
         
            (6)  Komisjoni 20. novembri 2013. aasta teatis seoses Euroopa Parlamendi ja nõukogu direktiivi 2013/53/EL (väikelaevade ja jettide kohta ning direktiivi 94/25/EÜ kehtetuks tunnistamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 435, 15.12.2017, lk 144).
      
      
         
            I LISA
            Rakendusotsuse (EL) 2019/919 I lisasse tehakse järgmine kanne:
            
               
                           
                              Nr
                           
                        
                        
                           
                              Viide standardile
                           
                        
                     
                           „44.
                        
                        
                           EN ISO 8847:2021
                        
                     
                            
                        
                        
                           Väikelaevad. Rooliseade. Trossidega plokisüsteemid“.
                        
                     
         
      
      
         
            II LISA
            Rakendusotsuse (EL) 2019/919 II lisasse tehakse järgmine kanne:
            
               
                           
                              Nr
                           
                        
                        
                           
                              Viide standardile
                           
                        
                        
                           
                              Kustutamise kuupäev
                           
                        
                     
                           „37.
                        
                        
                           EN ISO 8847:2017
                           Väikelaevad. Rooliseade. Trossi- ja plokisüsteemid
                        
                        
                           10. september 2023“